**Frunza**

*Gheorghe Asachi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De stejar uşoară frunză

Prin aer se rotolea;

Uitând c-au ieşit din grunză,

Tot în sus zburând, zicea:

Cât departe de pământ

Începui a-mi înălţa!

Ori pre căile de vânt

Cine poate a-mi urma?

Ea se-nalţă către soare,

Pe cât zefirii au suflat;

Dar abia stă a lui boare,

Frunza-n vale au picat.

Veţi cădea şi voi odată,

Ce sunteţi ferice o zi,

Dacă schimbătoarea ceată

Va-nceta a vă iubi!